b"\n_START_ARTICLE_\nCharles Ahnger\n_START_PARAGRAPH_\nCharles Emile Ahnger (['a\xc5\x8b\xc5\x8ber']; 13. huhtikuuta 1844 Iisalmi \xe2\x80\x93 30. lokakuuta 1910 Haapaj\xc3\xa4rvi) oli suomalainen kruununvouti ja kirjailija._NEWLINE_Ahngerin vanhemmat olivat kihlakunnantuomari Erik Adolf Ahnger ja Ulrika Margareta von Fieandt. H\xc3\xa4n p\xc3\xa4\xc3\xa4si ylioppilaaksi Kuopion Lyseosta 1865 ja h\xc3\xa4n suoritti kameraalitutkinnon sek\xc3\xa4 tuomarintutkinnon 1871. Ahnger oli hovioikeuden auskultanttina 1872 ja h\xc3\xa4n toimi nimismiehen\xc3\xa4 Muhoksella vuodesta 1872 sek\xc3\xa4 kruununvoutina Lappmarkissa vuodesta 1876 ja Haapaj\xc3\xa4rvell\xc3\xa4 vuodesta 1892."